biswa921/hiwiki-latest-pages-articles-raw huggingface dataset:
कालापानी

कालापानी प्रियदर्शन निर्देशित एवं मोहनलाल, प्रभु गणेशन, तब्बू, नेदुमुदी वेणु, श्रीनिवासन, टीनू आनंद, अन्नू कपूर, एलेक्स ड्रेपर, अमरीश पुरी और विनीत अभिनीत भारतीय महाकाव्य फिल्म है। यद्यपि यह मूल रूप से मलयाली फ़िल्म है लेकिन इसे हिन्दी (सज़ा-ए-कालापानी), तमिल (शिरायचलाई) तथा तेलुगू (काला पानी) नामों से जारी की गयी।

यह फ़िल्म ब्रितानी भारत के उन कैदियों के बारे में है जिनको पोर्ट ब्लेयर, अण्डमान और निकोबार द्वीपसमूह की सेल्यूलर जेल में काला पानी की सजा पाकर पहुँचे हैं। शब्द कालापानी कारावास के एक तरीके से व्युत्पन्न हुआ। फ़िल्म में इलैयाराजा ने संगीत की रचना की, संतोष सीवान ने सिनेमेटोग्राफी (चलचित्रण) और एन॰ गोपालकृष्णन ने सम्पादित की। मलयाली सिनेमा में फ़िल्म डोल्बी स्टीरियो ने प्रस्तावित की। यह फ़िल्म ₹ 5.5 करोड़ में बनी। मोहनलाल ने अपने स्टूडियो प्रणवम आर्ट्स इंटरनेशनल के बैनर तले फ़िल्म निर्मित की।

फ़िल्म ने सर्वश्रेष्ठ कला निर्देशन (साबू सिरिल), सर्वश्रेष्ठ विशेष प्रभाव (एस॰टी॰ वेंकी) और सर्वश्रेष्ठ सिनेमेटोग्राफी (संतोष सीवान) सहित विभिन्न राष्ट्रीय फ़िल्म पुरस्कार प्राप्त किये। इसले साथ इसने छः केरल राज्य फ़िल्म पुरस्कार भी प्राप्त किये। यह विश्वभर के 450 सिनेमाघरों में एक साथ प्रदर्शित की गयी।http://www.filmaxreader.in/post/42.xhtml

पटकथा
फ़िल्म ब्रितानी भारत के वर्ष 1915 पर आधारित है। यह कहानी एक युवा चिकित्सक गोवर्धन मेनन (मोहनलाल) की है जिनपर ब्रितानी अधिकारियों सहित ५५ लोगों से सवार एक ट्रैन में बब हमले का गलत आरोप है। उन्हें अण्डमान निकोबार के पोर्ट ब्लेयर में स्थित सेलुलर जेल में भेजा जाता है। इस कारावस में सैकड़ों भारतीय काला पानी की सजा पाकर पहुँचे थे जिनमें अधिकतर स्वतंत्रता सैनानी थे। यहाँ पर कैदियों पर कारावास में होने वाले अत्यंत अमानवीय कृत्यों को ठीक रूप में दिखाया गया है।

एलेक्स ड्रेपर ने परपीड़क जलिक डेविड बेरी का अभिनय किया है जो आयरिश मूल का है तथा जॉन कोल्वेंबच ने दयालु-दिल अंग्रेज़ चिकित्सक लेन हटन का अभिनय किया है।

अन्नू कपूर ने विनायक दामोदर सावरकर का अभिनय किया है जो कारावास में अविश्वसनीय यातना से गुजर रही कैदियों की भावनायें रखने के लिए अपनी भरपूर कोशिश करते हैं। तब्बू ने मोहनलाल की प्रेमिका का अभिनय किया है जो उसकी वापसी की प्रतीक्षा करती है। ब्रितानी चिकित्सक लेन हटन की कोशिशों से कैदियों को दी जाने वाली यातना की जाँच करने का निर्णय लेती है। 14 लोगों को मुक्त करने के आदेश दिये जाते हैं। इनमें से एक मुकुंदन (प्रभु गणेशन) हैं। डेविड बेरी और कारावस अधिक्षक मिर्ज़ा खान (अमरीश पुरी) एक योजना बनाते हैं और कारावास छोड़ते से निकलते समय 13 कैदियों गोली मार देते हैं।

संगीत
फ़िल्म के संगीत इलैयाराजा ने दिया है।

गीतसूची
मलयालम (मूल संस्करण)

तमिल (डब संस्करण)

हिन्दी (डब संस्करण)

तेलुगू (डब संस्करण)

सन्दर्भ

बाहरी कड़ियाँ
इमरान ख़ान (गायक)

इमरान ख़ान (उर्दू : ) पाकिस्तानी-डच (नीदरलैंड) गायक, गीत-लेखक, अभिनेता और रिकॉर्ड निर्माता हैं। २००७ में इनके प्रथम गाने (सिंगल) "नी नचले" की सफलता से प्रसिद्धि प्राप्त हुई।२००९ में इमरान ख़ान ने अपनी प्रथम एल्बम "Unforgettable" (हिन्दी - अविस्मरणीय) को लॉन्च किया था। इसी एल्बम के बहुत से गानों की वजह से उन्हें विश्व पटल पर एक अद्भुत पंजाबी गायक का दर्जा मिला।
 
उनके सबसे लोकप्रिय गाने नी नचले, एम्प्लीफायर, बेवफा, सैटिस्फाई, लेट्स सेलेब्रेट और हाल ही में रिलीज़ हुआ गाना इमेजीनरी है।
 
इमरान खान को "शहरी पंजाबी संगीत का बादशाह" भी कहा जाता है।
।

जन्म
इमरान खान का जन्म २८ मई, १९८४ को हेग, नीदरलैंड में हुआ था। उनके माता-पिता १९७० के दशक में गुजराँवाला (पंजाब, पाकिस्तान) से आये थे।

संगीत
उनके करियर की शुरुआत २००७ में रिलीज़ हुए गाने 'नी नचले' से हुई।
इसी गाने की अपार सफलता के फलस्वरूप उनका नाम विश्व-प्रख्यात हो गया।
 
परंतु उन्हें अंतर्राष्ट्रीय लोकप्रियता प्राप्त हुई २००९ में रिलीज़ हुए उनके प्रथम एल्बम "अविस्मरणीय" (अंग्रेजी : Unforgettable) के कारण।
इसी एल्बम का गाना "एम्प्लीफायर" जो कि ९ जून २००९ को प्रेस्टीज रेकॉर्ड्स द्वारा रिलीज़ किया गया था विश्व-प्रसिद्ध हो गया।
जुलाई २०१५ तक उसके यूट्यूब वीडियो को ४.६ करोड़ बार देखा जा चुका है। एम्प्लीफायर का संगीत दिया है संगीतकार 'एरेन ए' (अंग्रेज़ी : EREN E) ने।
 
बॉलीवुड
इमरान खान ने जनवरी २०१५ में आधिकारिक रूप से बॉलीवुड में एंट्री मारी जब उन्होंने बोनी कपूर की तेवर फिल्म में 'लेट्स सेलेब्रेट' गाना गाया।
यह फिल्म तो ९ जनवरी २०१५ को रिलीज़ हुई परंतु यह गाना ९ दिसम्बर २०१४ को ही रिलीज़ कर दिया गया था। इस गाने के वीडियो को जुलाई २०१५ तक यूट्यूब पर २० लाख हिट्स मिल चुके है।
इस गाने के गीतकार और संगीतकार भी इमरान खान ही हैं।
सन्दर्भ

बाहरी कड़ियाँ
 , आधिकारिक जालस्थल
 

श्रेणी:1984 में जन्मे लोग
श्रेणी:जीवित लोग
बोवर पाण्डुलिपि

right|thumb|300px|बोवर पाण्दुलिपि के दो पत्र
बोवर पाण्डुलिपि ( Bower Manuscript) गुप्तकाल की पाण्डुलिपि है। यह ब्राह्मी लिपि तथा मिश्रित 'बौद्ध संस्कृत' में लिखी गयी है। यह आयुर्वेद से सम्बन्धित है। यह ऑक्सफोर्ड के बोदलियन पुस्तकालय ( Bodleian Library) में रखी हुई है।

इन्हें भी देखें
भेलसंहिता

बाहरी कड़ियाँ
बोवर पाण्डूलिपि

श्रेणी:पाण्डुलिपि
श्रेणी:आयुर्वेद
खुडिया बांध

खुड़िया बांध छत्तीसगढ़ में मुंगेली जिले के लोरमी विकासखण्ड में स्थित है और मुंगेली से तकरीबन 45 किलोमीटर दूर है। इसका आधिकारिक नाम राजीव गांधी जलाशय है। यह एक रमणीय स्थल है जो चारो ओर से वनाच्छाादित है तथा इसके उत्तर पश्चिम दिशा में पर्वत श्रृखला है यह बांध मनियारी नदी पर अंग्रेजो के शासनकाल में तैयार की गई है। तथा यहां पर रेस्ट हाउस भी उपलब्ध है।

यहां जाने के लिए हम छत्तीसगढ के राजधानी रायपुर से सीधे बस के माध्यम से जा सकते है।
निकटतम रेलवे स्टेशन कोटा व बिलासपुर हैं।

बाँध के दक्षिण  भाग से एक नहर निकलता है, जो पुरे लोरमी क्षेत्र को सिन्चित करता है आज के दिनों में  वो अपने में बहोत बडा उपलब्धि है |  यह प्राकृतिक सौन्दर्य का अपार खजाना है |

बांध के पूर्वी भाग में थोड़ी उचाई में रेस्ट हॉउस है, जिसमे दार्शनिक बड़े आनंद के साथ मनोरंजन करते है |

उसके नीचे में खुडिया की पूरी बस्ती बसी है

सन्दर्भ
3  विकाश सेन  खुडिया  25/12/2017

श्रेणी:छत्तीसगढ़ में पर्यटन
श्रेणी:भारत में बाँध
गॉल

गॉल पश्चिमी यूरोप का एक ऐतिहासिक और भौगोलिक विशेषण है जो फ्रांस और उसके इर्द गिर्द के प्रदेशों को कहा जाता है। इस नाम का आज कोई देश नहीं है, लेकिन पहली सदी के आसपास इस प्रदेश को गॉल के नाम से ही जानते थे। प्रसिद्ध फ़्रांसीसी राष्ट्रपति चार्ल्स दि गॉल के उपनाम का भी यही मूल था। यहाँ रहने वाली पाँच जातियों का उल्लेख मिलता है जिनमें केल्ट सबसे प्रमुख थे। 

thumb|right|320px|गॉल का प्राचीन मानचित्र

Category:रोमन प्रांत
श्रेणी:प्राचीन केल्ट
श्रेणी:प्राचीन फ़्रांस
समदूरीक प्रक्षेप

right|thumb|300px|एक समदूरीक प्रक्षेप
समदूरीक प्रक्षेप (Isometric projection) तकनीकी और इंजीनियरी आरेखों में त्रि-विमीय वस्तुओं को द्वि-विमीय रूप में दर्शाने को की एक विधि है। यह एक अक्षमितीय प्रक्षेप (axonometric projection) है।

श्रेणी:तकनीकी आरेख
पुरुष सूक्त

पुरुषसूक्त ऋग्वेद संहिता के दसवें मण्डल का एक प्रमुख सूक्त यानि मंत्र संग्रह (10.90) है, जिसमे पुरुष की चर्चा हुई है और उसके अंगों का वर्णन है। इसको वैदिक ईश्वर का स्वरूप मानते हैैं । विभिन्न अंगों में चारों वर्णों, मन, प्राण, नेत्र इत्यादि की बातें कहीं गई हैैं। यही श्लोक यजुर्वेद (31वें अध्याय) और अथर्ववेद में भी आया है। क्योकि इस सूक्त मेे अनेक बाार यज्ञ आया है और यज्ञ की ही चर्चा यजुर्वेद में हुई है। 
thumb|right|320px|पुरुष सूक्त के आरंभिक दो मंत्र और सायण कृत भाष्य

वेदों (और सांख्य शास्त्र में) में पुरुष शब्द का अर्थ जीवात्मा तथा परमात्मा आया है, पुरुष लिंग के लिए पुमान और पुंस जैसे मूलों का इस्तेमाल होता है। पुम्  मूल से ही नपुंसकता जैसे शब्द बने हैं।

श्लोक
सूक्त इस प्रकार है - 
 सहस्रशीर्षा पुरुषः सहस्राक्षः सहस्रपात्। स भूमिं विश्वतोवृत्वात्यतिष्ठद्दशांगुलम्॥१
 पुरुष एवेदम् सर्वं यद्भूतम् यच्च भव्यम्। उतामृतत्वस्येशानो यदह्नेनाऽतिरोहति॥२
 एतावानस्य महिमातो ज्यायांश्च पुरुषः। पादोऽस्य विश्वा भूतानि त्रिपादस्यामृतं दिवि॥३॥
 त्रिपादूर्ध्वं उदैत् पुरुषः पादोस्येहा पुनः। ततो विश्वं व्यक्रामच्छाशनान शने अभि॥४
 तस्माद्विराडजायत विराजो अधिपुरुषः। सहातो अत्यरिच्यत पश्चात् भूमिमतो पुरः॥५
 यत्पुरुषेन हविषा देवा यज्ञमतन्वत। वसन्तो अस्यासीद्दाज्यम् ग्रीष्म इद्ध्म शरद्धविः॥६
 सप्तास्यासन्परिधयस्त्रि सप्त समिधः कृताः। देवा यद्यज्ञं तन्वानाः अबध्नन्पुरुषं पशुं॥७॥
 तं यज्ञं बर्हिषि प्रौक्षन्पुरुषं जातमग्रतः। तेन देवा अयजन्त साध्या ऋषयश्च ये॥८॥
 तस्माद्यज्ञात्सर्वहुतः संभृतं पृषदाज्यं। पशून्तांश्चक्रे वायव्यानारण्यान्ग्राम्याश्च ये॥९॥
 तस्माद्यज्ञात्सर्वहुतः ऋचः सामानि जज्ञिरे। छंदांसि जज्ञिरे तस्माद्यजुस्तस्मादजायत॥१०॥
 तस्मादश्वा अजायन्त ये के चोभयादतः। गावो ह जज्ञिरे तस्मात्तस्माज्जाता अजावयः॥११॥
 यत्पुरुषं व्यदधुः कतिधा व्यकल्पयन्। मुखं किमस्य कौ बाहू का उरू पादा उच्येते॥१२॥
 ब्राह्मणोऽस्य मुखामासीद्बाहू राजन्य: कृत:। ऊरू तदस्य यद्वैश्यः पद्भ्यां शूद्रोऽजायत॥१३॥
 चंद्रमा मनसो जातश्चक्षोः सूर्यो अजायत। मुखादिंद्रश्चाग्निश्च प्राणाद्वायुरजायत॥१४॥
 नाभ्या आसीदंतरिक्षं शीर्ष्णो द्यौः समवर्तत। पद्भ्यां भूमिर्दिशः श्रोत्रात्तथा लोकाँ अकल्पयन्॥१५॥
 वेदाहमेतम् पुरुषम् महान्तम् आदित्यवर्णम् तमसस्तु पारे। सर्वाणि रूपाणि विचित्य धीरो नामानि कृत्वा भिवदन्यदास्ते॥१६
 धाता पुरस्ताद्यमुदाजहार शक्रफ्प्रविद्वान् प्रतिशश्चतस्र। तमेव विद्वान् अमृत इह भवति नान्यत्पन्था अयनाय विद्यते॥१७
 यज्ञेन यज्ञमयजंत देवास्तानि धर्माणि प्रथमान्यासन्। ते ह नाकं महिमानः सचंत यत्र पूर्वे साध्याः सन्ति देवा:॥१८॥

इसमें पहले श्लोक का अनुवाद है - हजार सिर, हजार आँख व हजार पैर वाला पुरुष है।

१३वें श्लोक का अनुवाद है - मुख से ब्राह्मण ,राजन्य मतलब क्षत्रिय बाहू से,वैश्य उरू से, शूद्र  पांव से जन्मते है|   जैसे कि शतपथ ब्राह्मण में लिखा है - यस्मादेते मुख्यास्तान्मुखतो ह्यसृज्यन्त, यानि जिनको मुख्य कार्यों के लिए शरीर के मुख जैसा (महत्व का) बनाया।

१४वें श्लोक का अनुवाद है - चंद्रमा मन से, सूर्य चक्षु(आँख) से, मुख आदि इंद्रियों से अग्नि तथा प्राणों से वायु जन्मते हैं। 

"जन्मना जायते शूद्र:, कर्मणा द्विज उच्यते-मनुस्मृति।" जन्म से जो शूद्र होते हैं, कर्म से वे द्विज कहलाते हैं।

इसके अतिरिक्त यज्ञ का वर्णन भी है जो सृजन की प्रक्रिया को दर्शाता है।

इन्हें भी देखें
ऋग्वेद संहिता
दशम मण्डल
नासदीय सूक्त
हिरण्यगर्भ सूक्त

 सन्दर्भ 

श्रेणी:ऋग्वेद
श्रेणी:वेद
हक्कानी अंजुमन

हक्कानी अंजुमन (अंग्रेजी:Haqqani Anjuman ;बांग्ला: হাক্কানী আঞ্জুমান उर्दू: حقانی انجمن ; तमिल भाषा : ஹக்கானி அஞ்சுமான் ; तेलुगू: హక్కాని అంజుమన్ ; गुजराती : હક્કાની અંજુમન ;रूसी भाषा : Хаккани Анджуман ;चीनी भाषा: 哈卡尼安朱曼 कन्नड़: ಹಕ್ಕಾನಿ ಅಂಜುಮನ್ ; मलयालम: ഹഖാനി അൻജുമൻ) एक इस्लामी सूफी गैर सरकारी संगठन है और यह इस्लाम धर्म के दूसरे खलीफा हजरत उमर (र० ) के परिवार से 37 वे वंशज , हज़रत मौलाना सूफी मूफ्ती अज़ानगाछी साहेब (र०) द्वारा स्थापित है। यह सुफिवादी संगठन बिना किसी शुल्क के , पूरी मानव जाति की सेवा करने और उन्हें सही सलाह देने के साथ जुड़ा हुआ है। इस संगठन का केवल एक ही उद्देश्य है और वो है खुदा के सच्चे रास्ते का अनुसरण करना और प्रत्येक आदमी को एक बेहतर आदमी बनाना।

इस हक्कानी अंजुमन का शाब्दिक अर्थ है: -"सत्य का संगठन"।

इस हक्कानी अंजुमन के समर्थक दुनिया भर में मौजूद हैं।

नजरिया
 

मजहबी कार्य
५ मुख्य शिक्षा
 ५ वक़्त का नमाज़ बिना कजा के। 
 हक़्क़ानी वजीफा (सूरा अल-फातिहा , अल-इखलास, अल-फलक , अल-नास , हक़्क़ानी दुरुद शरीफ और मोनाजत का सम्मिलित रूप) का नियमित पाठ।
 हलाल रोजी रोटी पर ध्यान देना और जहाँ तक हो सके तक़वा परहेज़गारी करना।
 उर्स कुल मजलिस में सामिल होना।
 रसूली अमुली रत्न मुबारक का जियारत करना।

सालाना उर्स
बांग्ला कैलेंडर पौष महीने के अनुसार (बांग्ला: পৌষ) पहला शुक्रवार (बांग्ला: শুক্রবার) से अगले रविवार (बांग्ला: রবিবার) तक ,(यानी 10 दिन) के लिए हर साल सालाना उर्स कुल मजलिस (वार्षिक शांति प्रार्थना सभा) इस अंजुमन द्वारा आयोजित किया जाता है। यह सामान्य रूप से १८, बागमरी रोड, कोलकाता-५४ में अंग्रेजी कैलेंडर के दिसंबर के महीने में आता है। एशिया, अमेरिका, यूरोप, अफ्रीका और कई अन्य विभिन्न देशों के सभी मुरीद इस पवित्र दरबार में आते हैं। मुरीदों की कुल संख्या सभा में सामान्य उम्मीद से १ लाख से १.५ लाख के बीच हो जाती है।

विशेष कार्य
हक्कानी अंजुमन जाति, धर्म, रंग के फर्क के बिना जीवन की बुराइयों से मानवता के उद्धार के लिए प्रतिबद्ध है।

बाहरी कड़ियाँ
 हक़्क़ानी वज़िफा अलग अलग भाषा में
 हक़्क़ानी वजीफा बांगला में

 फेसबुक पेज :
 https://www.facebook.com/haqqnianjuman?fref=ts

सन्दर्भ

"

श्रेणी:इस्लाम संस्था
श्रेणी:सूफ़ीवाद
श्रेणी:हक्कानी अंजुमन
सिनेमा संकुल (मल्टीप्लेक्स)

अंगूठाकार|मुंबई का एक मल्टीप्लेक्स
सिनेमा संकुल या मल्टीप्लेक्स एक ऐसा परिसर या संकुल है जिसके भीतर एकाधिक सिनेमाघर उपस्थित होते हैं। आमतौर पर यह सभी सिनेमाघर विशेष रूप से डिज़ाइन किए गए एक भवन में ही स्थित होते हैं। कभी-कभी एक सिनेमाघर का नवीकरण करके इसे कई छोटे सिनेमाघरों में बदल दिया जाता है तो कभी भवन का विस्तार कर इसमें और सिनेमाघर जोड़ दिये जाते हैं। इन परिसरों में कभी कभी हज़ारों दर्शकों के बैठने की व्यवस्था की जाती है और ऐसे संकुल महा सिनेमा संकुल या मेगाप्लेक्स के नाम से जाने जाते है। इसका चलन कनाडा और अमेरिका से १९६० के दशक में शुरु हुआ था। आज भारत में कई शहरों में मल्टीप्लेक्स हैं।

श्रेणी:सिनेमा
हिरागाना

हिराकाना या हिरागाना जापानी भाषा में प्रयुक्त तीन प्रमुख लिपियों में से एक है। अन्य दो हैं - काताकाना और कांजी , यद्यपि यूरोपीय शब्दों के लिए रोमाजी का भी प्रयोग होता है। 

हिरागाना शुद्ध जापानी शब्दों के लिए इस्तेमाल होता है जबकि अन्य चीनी शब्दों के चीनी यथावत या जापानीकृत उच्चारण लिखने के लिए होता है। 

श्रेणी: जापानी भाषा
भीली भाषा

भीली भाषा पश्चिमी हिन्द-आर्य भाषाओं का एक समूह है जो भारत के राजस्थान, गुजरात, महाराष्ट्र तथा मध्य प्रदेश के लगभग 60 लाख भील बोलते हैं। इसे 'भीलबोली', 'भगोरिया', 'भिलाला' और राजस्थान में 'वागड़ी भाषा' के नाम से भी जाना जाता है। इसे देवनागरी में लिखा जाता है।

भील आदिवासियों का समस्त साहित्य सृजन मौखिक ही हुआ है और हस्तांतरण भी मौखिक ही होता रहा है। इस संदर्भ में महत्वपूर्ण यह है कि लिपि न होने के बावजूद भीलों की साहित्यिक धरोहर सम्पन्न और सशक्त है। साहित्य की समस्त विधाएं जैसे कथा, गल्प, गीत, पहेलियां, मुहावरे आदि सब कुछ इनके पास हैं। इनकी लोककथाएं और लोकगीत जीवन के सभी पक्षों को अभिव्यक्त करते हैं। हास-परिहास, जीवन-दर्शन, स्वयं की उत्पत्ति, दैनंदिन की समस्याएं, जन्म से मृत्यु तक के संस्कार, बाह्य जगत के साथ उनके अनुभव आदि सब विषयों पर इन्होंने साहित्य सृजन किया है।

बाहरी कड़ियाँ
भीली-गुजराती शब्दकोश

श्रेणी:आदिवासी
श्रेणी:आदिवासी (भारतीय)
श्रेणी:हिन्द-आर्य भाषाएँ
श्रेणी:भाषा-विज्ञान
 
श्रेणी:भारत की भाषाएँ
आदिवासी भाषाएँ

भारत में आदिवासी समुदायों की अपनी विशिष्ट भाषाएं हैं। भाषाविज्ञानियों ने आदिवासी भाषाओं को मुख्यतः तीन भाषा परिवारों रखा है- द्रविड़, आस्ट्रो-एशियाई और चीनी-तिब्बती। आदिवासी भाषाओं में ‘संथाली’ बोलने वालों की संख्या सबसे अधिक है जबकि  ‘गोंडी’ दूसरी सबसे अधिक बाली जाने वाली भाषा है।

भारत की 114 मुख्य भाषाओं में से 22 को ही संविधान की आठवीं अनुसूची में शामिल किया गया है। इनमें शामिल की गयी संथाली और बोड़ो ही मात्र आदिवासी भाषाएं हैं।

भारतीय राज्यों में एकमात्र झारखण्ड में ही 6 आदिवासी भाषाओं - संथाली, मुण्डारी, हो, भूमिज, कुड़ुख और खड़िया को द्वितीय राजभाषा का दर्जा प्राप्त है।

 भारत की आदिवासी भाषाएं 
भाषिक दृष्टि से भारत में आदिवासी भाषाओं के पांच प्रमुख भाषायी परिवार हैं -

 आस्ट्रो-एशियाई भाषा परिवार
 चीनी-तिब्बती भाषा परिवार
 द्रविड़ भाषा परिवार
 अंडमानी भाषा परिवार

 आस्ट्रो-एशियाई भाषा परिवार 
आस्ट्रो-एशियाई भाषा परिवार भारत का एक प्राचीन भाषा परिवार है। इस परिवार की भाषाओं को कोल या मुंडा भाषा भी कहा जाता है। यह दक्षिण-पूर्वी एशिया के द्वीप समूहों से लेकर प्रशांत महासागर के छोटे-बड़े द्वीपों को समेटते हुए आस्ट्रेलिया तक एक ही परिवार की भाषा बोली जाती है। यह आदिवासी भाषा परिवार मुख्य रूप से भारत में झारखंड, छत्तीसगढ, उड़ीसा और पश्चिम बंगाल के ज्यादातर हिस्सों में बोली जाती है। संख्या की दृष्टि से इस परिवार की सबसे बड़ी भाषा संथाली है। इस परिवार की अन्य प्रमुख भाषाओं में हो, मुंडारी, भूमिज, खड़िया, सावरा इत्यादी प्रमुख भाषाएं हैं।

 चीनी-तिब्बती भाषा परिवार 
इस परिवार की ज्यादातर भाषाएं भारत के सात उत्तर-पूर्वी राज्यों में बोली जाती है। जिनमें नगा, मिज़ो, म्हार, मणिपुरी, तांगखुल, खासी, दफ़ला, आओ आदि भाषाएं प्रमुख हैं।

 द्रविड़ भाषा परिवार 
यह भाषा परिवार भारत का दूसरा सबसे बड़ा भाषायी परिवार है। इस परिवार की सदस्य गैर-आदिवासी भाषाएं ज्यादातर दक्षिण भारत में बोली जाती हैं। जिसमें तमिल, कन्नड़, मलयालम और तेलुगू भाषाएं हैं। परन्तु द्रविड़ परिवार की आदिवासी भाषाएं पूर्वी, मध्य और दक्षिण तक के राज्यों में बोली जाती हैं। गोंडी, कुड़ुख और मल्तो द्रविड़ परिवार की प्रमुख आदिवासी भाषाएं हैं।

 अंडमानी भाषा परिवार 
जनसंख्या की दृष्टि से यह भारत का सबसे छोटा आदिवासी भाषायी परिवार है। इसके अंतर्गत अंडबार-निकाबोर द्वीप समूह की भाषाएं आती हैं, जिनमें अंडमानी, ग्रेड अंडमानी, ओंगे, जारवा आदि प्रमुख हैं।

 आदिवासी लिपि 
आदिवासी भाषाओं को लिखने के लिए प्रयुक्त लिपि निम्न हैं-

 ओलचिकी लिपि - संथाली भाषा 
 ओल ओनल लिपि - भूमिज भाषा
 वारंग क्षिति लिपि - हो भाषा
मुंडारी बानी - मुंडारी भाषा

सन्दर्भ

बाहरी कड़ियाँ
आदिवासी बोली और हिन्दी से इनका सामीप्य 

श्रेणी:आदिवासी
श्रेणी:आदिवासी (भारतीय)
श्रेणी:भाषा
श्रेणी:भाषा-विज्ञान
 
श्रेणी:भारत की भाषाएँ
पुराचुम्बकत्व

पराचुम्बकत्व (पैरामैग्नेटिज्म) से भ्रमित न हों।

thumb|300px|समुद्री भूपर्पटी की आयु; सबसे नयी लाल रंग में समुद्री कटकों से सहारे जहाँ सागर नितल प्रसरण हो रहा है और जो अपसारी प्लेट सीमायें हैं

पुराचुम्बकत्व अध्ययन की वह शाखा है जो चट्टानों, अवसादों या अन्य ऐसी चीजों में उनके निर्माण के समय संरक्षित चुम्बकीय गुणों का अध्ययन करती है। इस प्रकार विज्ञान की यह शाखा प्राचीन भूवैज्ञानिक घटनाओं के अध्ययन में सहायक होती है।L.W. Morley and A. Arochelle, Palaeomagnetism as a Means of Dating Geologic Events 
समुद्री क्रस्ट की चट्टानों के पुराचुम्बकत्व के अध्ययन से इनके निर्माण के समय का पता चलता है और सागर नितल प्रसरण की पुष्टि हुई थी तथा प्लेट विवर्तनिकी का सिद्धान्त मजबूती से स्थापित हुआ (चित्र देखें)।

सन्दर्भ

श्रेणी:भूविज्ञान
श्रेणी:भू-आकृति विज्ञान
श्रेणी:प्लेट विवर्तनिकी
श्रेणी:भूभौतिकी
लको बोदरा

thumb|लाको बोदरा
ओत् गुरु कोल लाको बोदरा हो भाषा के साहित्यकार थे। हो भाषा-साहित्य में ओत् गुरु कोल "लाको बोदरा" का वही स्थान है जो संताली भाषा में रघुनाथ मुर्मू का है। उन्होंने १९४० के दशक में हो भाषा के लिए ह्वारङ क्षिति नामक लिपि की खोज की व उसे प्रचलित किया।

 जीवनी 
ओत् गुरु कोल "लाको बोदरा" का जन्म १९ सितम्बर १९१९ में झारखंड(जयराकांड) राज्य के पश्चिमी सिंहभूम ज़िले के खुंटपानी ब्लॉक में स्थित पासेया गाँव में पिता "लेबेया बोदरा" और माता "जानो कुई" के धार्मिक परिवार में हुआ। उनकी आरम्भिक शिक्षा बचोम हातु प्राथमिक विद्यालय में हुई और उसके बाद उन्होंने पुरुएया प्राथमिक विद्यालय में भर्ती ली। इसके पश्चात ८वीं कक्षा में उन्हें चक्रधरपुर में अपने मामाजी के घर भेजा गया जहाँ उन्होंने ग्रामर हाई स्कूल में ९वीं कक्षा में दाख़िला लिया। इसके बाद उन्होंने चाईबासा(चो:एबासा) में ज़िला उच्च विद्यालय में भर्ती होकर १०वीं की परीक्षाएँ उत्तीर्ण करीं। इसके बाद उन्होंने जयपाल सिंह मुंडा की सहायता से पंजाब के जलंधर शहर के कॉलेज से होम्योपैथी में डिग्री करी। 29 जून 1986 में उन्होंने अपना देह त्याग दिया।

 लिपि व शब्दकोश 
ओत् गुरु कोल "लाको बोदरा" ने चालीस के दशक में हो भाषा की लिपि ‘ह्वारङ क्षिति’ का खोज किया और उसके प्रचार-प्रसार के लिए ‘आदि संस्कृति एवं विज्ञान संस्थान’ (एटे:ए तुर्तुङ सुल्ल पीटिका अक्हड़ा) की स्थापना भी की। यह संस्थान आज भी हो भाषा-साहित्य,संस्कृति के विकास  में संलग्न है। "ह्वारङ क्षिति" में उन्होंने ‘हो’ भाषा का एक वृहद् शब्दकोश भी तैयार किया जो अप्रकाशित है।

 इन्हें भी देखें 
 हो भाषा

 सन्दर्भ 
 पुरखा झारखंडी साहित्यकार और नये साक्षात्कार: वंदना टेटे (सं), प्यारा करेकेट्टा फाउंडेशन, रांची 2012

श्रेणी:आदिवासी
श्रेणी:आदिवासी (भारतीय)
श्रेणी:झारखंड
श्रेणी:आदिवासी साहित्य
श्रेणी:आदिवासी साहित्यकार
बाली भगत

बाली भगत भारत के जम्मू और कश्मीर सरकार में कैबिनेट मंत्री है| वे जम्मू और कश्मीर राज्य की रायपुर दोमाना सीट से भारतीय जनता पार्टी के विधायक हैं। २०१४ के चुनावों में वे कांग्रेस के उम्मीदवार मुला राम को 32143 वोटों के अंतर से हराकर निर्वाचित हुए। 

सन्दर्भ

श्रेणी:जम्मू और कश्मीर विधानसभा के सदस्य
श्रेणी:जीवित लोग
अब्दुल रशीद शेख

अब्दुल रशीद शेख भारत के जम्मू और कश्मीर राज्य की लंगेट सीट से निर्दलीय के विधायक हैं। २०१४ के चुनावों में वे जम्मू एण्ड कश्मीर पीपुल्स डेमोक्रेटिक पार्टी के उम्मीदवार ग़ुलाम नबी गणाई को 2505 वोटों के अंतर से हराकर निर्वाचित हुए। 

सन्दर्भ

श्रेणी:जम्मू और कश्मीर विधानसभा के सदस्य
श्रेणी:जीवित लोग
एस्थेनोस्फीयर

thumb|350px|पृथ्वी की आतंरिक संरचना, एस्थेनोस्फीयर ऊपरी मैंटल में स्थित है (पैमाने पर नहीं)

एस्थेनोस्फीयर पृथ्वी के अंतरतम में स्थलमण्डल के नीचे स्थित एक परत है। स्थलमंडल के ऊपरी भाग को भूपपर्टी कहते है । जिसमें कुछ न कुछ अवसादी चट्टाने  पायी जाती है। जबकि इसके निचले भाग में , दुर्बल मंडल तथा मध्य मण्डल को सामूहिक रूप से मेन्टल कहा जाता है । जबकि नए व पुराने वरगीकरण को क्रोड और बेरी मंडल एक समान है।

सन्दर्भ
राजस्थान के गृह मंत्री

राजस्थान के गृह मंत्री जो राजस्थान सरकार के गृह मंत्रालय के सम्बंधित कार्य को करता है। जो राजस्थान सरकार से संबंधित मुख्य विभाग है।

सन्दर्भ

श्रेणी:राजस्थान के गृह मंत्री
पेगिडा

right|thumb|200px|पेगिडा
300px|right|ड्रेसडेन में जनवरी 2015 में पेगिडा द्वारा विरोध-प्रदर्शन
पश्चिम के इस्लामीकरण के विरुद्ध यूरोपीय राष्ट्रवादीपेगिडा प्रदर्शन और बढ़ता विरोध (डॉयचे वेले) या 'पेगिडा' (जर्मन : Patriotische Europäer gegen die Islamisierung des Abendlandes/ /PEGIDA , अंग्रेजी : "Patriotic Europeans Against the Islamization of the West") जर्मनी के ड्रेसडेन से जन्मा एक राजनीतिक आन्दोलन है। 2014 के अक्टूबर मास से यह संगठन जर्मन सरकार के सामने तथाकथित 'यूरोप के इस्लामीकरण' के विरुद्ध सार्वजनिक प्रदर्शन कर रहा है।'इस्लामीकरण' विरोध आंदोलन के खिलाफ़ अभियान  (बीबीसी हिन्दी)जर्मनीः इस्लाम विरोधी-समर्थकों का प्रदर्शन (बीबीसी हिन्दी)

सन्दर्भ

श्रेणी:जर्मनी के राजनैतिक संगठन
जीतू चरण राम

जीतू चरण राम भारत के झारखण्ड राज्य की कांके सीट से भारतीय जनता पार्टी के विधायक थे। २०१४ के चुनावों में वे इंडियन नेशनल कांग्रेस के उम्मीदवार सुरेश कुमार बैठा को 59804 वोटों के अंतर से हराकर निर्वाचित हुए थे। 

सन्दर्भ

श्रेणी:झारखण्ड के विधायक, 2014-19
श्रेणी:जीवित लोग
अमर कुमार बाउरी

अमर कुमार बाउरी भारत के झारखण्ड राज्य की चन्दनकियारी सीट से झारखण्ड विकास मोर्चा ( प्रजातांत्रिक) के विधायक हैं। २०१४ के चुनावों में वे आजसु पार्टी के उम्मीदवार उमा कान्त रजक को 34164 वोटों के अंतर से हराकर निर्वाचित हुए। 

सन्दर्भ

श्रेणी:झारखण्ड के विधायक, 2014-19
श्रेणी:जीवित लोग
श्रेणी:1978 में जन्मे लोग
राधाकृष्ण किशोर

राधाकृष्ण किशोर भारत के झारखण्ड राज्य की छतरपुर सीट से भारतीय जनता पार्टी के विधायक हैं। २०१४ के चुनावों में वे राष्ट्रीय जनता दल के उम्मीदवार मनोज कुमार को 5881 वोटों के अंतर से हराकर निर्वाचित हुए। 

सन्दर्भ

श्रेणी:झारखण्ड के विधायक, 2014-19
श्रेणी:जीवित लोग
गीता कोड़ा

गीता कोड़ा भारत के झारखण्ड राज्य की जगन्नाथपुर सीट से जय भारत समानता पार्टी के विधायक हैं। २०१४ के चुनावों में वे भारतीय जनता पार्टी के उम्मीदवार मंगल सिंह सुरेन को 24611 वोटों के अंतर से हराकर निर्वाचित हुए। 

सन्दर्भ

श्रेणी:झारखण्ड के विधायक, 2014-19
श्रेणी:जीवित लोग
सरयू राय

सरयू राय भारत के झारखण्ड राज्य की  जमशेदपुर पूर्व सीट से निर्दलीय विधायक हैं। २०१९ के झारखंड विधान सभा चुनावों से पहले उन्होंने भारतीय जनता पार्टी को छोड़ और जमशेदपुर पूर्व निर्वाचन क्षेत्र में तत्कालीन मुख्यमंत्री रघुबर दास को परास्त कर के विधायक बने। दिसम्बर २०१९ तक वो जमशेदपुर पश्चिम सीट से भारतीय जनता पार्टी के विधायक थे। २०१४ के चुनावों में वे इंडियन नेशनल कांग्रेस के प्रत्याशी बन्ना गुप्ता को 10517 वोटों के अंतर से हराकर निर्वाचित हुए। 

२०१४ के चुनावों के बाद पूर्ण बहुमत में आई भारतीय जनता पार्टी की सरकार के मुख्यमंत्री बने रघुवर दास एवं केबिनेट मंत्री बने सरयू राय। रघुवर दास सरकार में शामिल मंत्री सरयू राय ने 1994 में सबसे पहले पशुपालन घोटाले का भंडाफोड़ किया था। बाद में इस घोटाले की सीबीआइ जांच हुई। राय ने घोटाले के दोषियों को सजा दिलाने को उच्च न्यायालय से लेकर सर्वोच्च न्यायालय तक संघर्ष किया। इसके फलस्वरूप राजद अध्यक्ष लालू प्रसाद यादव समेत दर्जनों राजनीतिक नेताओं व अफसरों को जेल जाना पड़ा। सरयू राय ने 1980 में किसानों को आपूर्ति होने वाले घटिया खाद, बीज, तथा नकली कीटनाशकों का वितरण करने वाली शीर्ष सहकारिता संस्थाओं के विरूद्ध भी आवाज उठायी थी। तब उन्होंने किसानों को मुआवजा दिलाने के लिए सफल आंदोलन किया। सरयू राय ने ही संयुक्त बिहार में अलकतरा घोटाले का भी भंडाफोड़ किया था। इसके अलावा झारखंड के खनन घोटाले को उजागर करने में सरयू राय की अहम भूमिका रही। इतने घोटालों के पर्दाफाश के बाद तो सरयू राय का नाम भ्रष्ट नेताओं में खौफ का पर्याय बन गया।

सन्दर्भ

श्रेणी:झारखण्ड के विधायक, 2014-19
श्रेणी:जीवित लोग
श्रेणी:1951 में जन्मे लोग
सीता मुर्मु उर्फ सीता सोरेन

सीता मुर्मू उर्फ सीता सोरेन भारत के झारखण्ड राज्य की जामा सीट से झारखण्ड मुक्ति मोर्चा के विधायक हैं। २०१४ के चुनावों में वे भारतीय जनता पार्टी के उम्मीदवार सुरेश मुर्मू को 2306 वोटों के अंतर से हराकर निर्वाचित हुए। 

सन्दर्भ

श्रेणी:झारखण्ड के विधायक, 2014-19
श्रेणी:जीवित लोग
रवीन्द्र नाथ महतो

रवीन्द्र नाथ महतो भारत के झारखण्ड राज्य की नाला सीट से झारखण्ड मुक्ति मोर्चा के विधायक हैं। २०१४ के चुनावों में वे भारतीय जनता पार्टी के उम्मीदवार सत्यानंद झा को 7015 वोटों के अंतर से हराकर निर्वाचित हुए। 

सन्दर्भ

श्रेणी:झारखण्ड के विधायक, 2014-19
श्रेणी:जीवित लोग
दुलू महतो

दुलू महतो भारत के झारखण्ड राज्य की बाघमारा सीट से भारतीय जनता पार्टी के विधायक हैं। २०१४ के चुनावों में वे जनता दल (यूनाइटेड) के उम्मीदवार जलेश्वर महतो को 29623 वोटों के अंतर से हराकर निर्वाचित हुए। 

सन्दर्भ

श्रेणी:झारखण्ड के विधायक, 2014-19
श्रेणी:जीवित लोग
कटीली चौलाई

right|thumb|300px
कटीली चौलाई (वानस्पतिक नाम : अमेरेन्थस स्पिनोसस (Amaranthus spinosus L) ; सामान्य नाम : स्पाईन अमेरेन्थस) एक खरपतवार है। 

यह [द्विबीजपत्री]], वार्षिक पौधा है। इसका प्रजनन बीज से होता है। इसकी पत्तियां पतली लम्बी नीचे की तरफ लाल होतीं हैं। फूल हरा, हरा-सफेद १ मिमी. लम्बा होता है। बीज गोल चमकदार होते है। यह खरपतवार उपभूमि धान की फसल को प्रभावित करते हैं।

इन्हें भी देखें
चौलाई

श्रेणी:खरपतवार
Yeh kate fate ya ghau me bahut jyada kam aata hai
मकरा

right|thumb|300px|मकरा घास
मकरा (Dactyloctenium aegypticum / डैकटाइलोटेनिअम इजपटीअम ; अंग्रेजी : क्रो फ़ुट ग्रास) एक खरपतवार है। 

मकरा का तना भूमि पर रेंगते हुए फैलता है और चटाई की तरह संरचना बनती है। जड़ें निचली गांठो में होती हैं। फूल तने के उपरी सिरे पर उगते हैं जिनमे २-७ कटीली संरचनाए विकसित होती हैं। बीजों का सर कौवा के पद चिह्नों की तरह प्रतीत होती है इसी कारण इसका अंग्रेजी नाम 'क्रो फीट' है। एक पौधा कम से कम ६०,००० तक बीज पैदा कर सकता है।

श्रेणी:खरपतवार
चमरा लिंडा‌

चमरा लिंडा‌ भारत के झारखण्ड राज्य की बिशुनपुर सीट से झारखण्ड मुक्ति मोर्चा के विधायक हैं। २०१४ के चुनावों में वे भारतीय जनता पार्टी के उम्मीदवार समीर उराँव को 10843 वोटों के अंतर से हराकर निर्वाचित हुए। 

सन्दर्भ

श्रेणी:झारखण्ड के विधायक, 2014-19
श्रेणी:जीवित लोग
नलिन सोरेन

नलिन सोरेन भारत के झारखण्ड राज्य की शिकारीपाड़ा विधानसभा से झारखण्ड मुक्ति मोर्चा के विधायक हैं। २०१४ के चुनावों में वे झारखण्ड विकास मोर्चा (प्रजातांत्रिक) के उम्मीदवार परितोष सोरेन को 24501 वोटों के अंतर से हराकर निर्वाचित हुए।

सन्दर्भ

श्रेणी:झारखण्ड के विधायक, 2014-19
श्रेणी:जीवित लोग
श्रेणी:1948 में जन्मे लोग
रणधीर कुमार सिंह

रणधीर कुमार सिंह भारत के झारखण्ड राज्य की सारठ सीट से भारतीय जनता पार्टी के विधायक हैं। २०१४ के चुनावों में वे उदय शंकर सिंह को 13901 वोटों के अंतर से हराकर निर्वाचित हुए। 

सन्दर्भ

श्रेणी:झारखण्ड के विधायक, 2014-19
श्रेणी:जीवित लोग
शार्ली ऐब्डो हमला

शार्ली ऐब्डो हमला, चार्ली ऐब्डो हमला अथवा पेरिस गोलीबारी जनवरी 2015 बुधवार 07 जनवरी 2015 को घटी घटना है जिसमें फ़्रांस के पेरिस में व्यंग्य पत्रिका शार्ली एब्डो के दफ़्तर पर दो हमलावरों ने हमला कर 12 लोगों को जान से मार दिया। 

पृष्ठभूमि
right|thumb|शार्ली एब्डो के 3 नवंबर 2011 के कवर की छवि, जिसका नाम चेरिया हेब्दो ("शरिया हेब्दो") है। गुब्बारा शब्द इस्लामी पैगंबर मुहम्मद को यह कहते हुए दिखाता है, "यदि आप हँसते हुए नहीं मरते हैं तो 100 लश!"
शार्ली एब्डो फरवरी 2006 में इस्लामी पैगंबर मुहम्मद का कार्टून छापने को लेकर चर्चा में आया था, जिसे इस्लाम में ईशनिंदा माना जाता है। हालांकि, यह मूल रूप से डेनिश
अखबार जेलैंड्स पोस्ट में प्रकाशित हुआ था जिसे चार्ली हेबदो ने दोबारा प्रकाशित किया था। इस कार्टून
को लेकर मुस्लिम जगत में रोष छा गया था।
इसके कार्यालयों पर नवंबर 2011 में गोलीबारी हुई थी और बम
फेंके गए थे, जब इसने पैगंबर का कार्टून प्रकाशित किया था।
ऐसा किया जाना इस्लाम के खिलाफ है। नस्लवाद
रोधी कानूनों को लेकर अदालत में घसीटे जाने के बावजूद
साप्ताहिक अखबार ने पैगंबर के कार्टून को प्रकाशित
करना जारी रखा। इससे पहले संपादक स्टीफन को जान से
मारने की धमकियां मिली थी और उन्हें पुलिस हिफाज़त
मुहैया करायी गई थी।

हमला
7 जनवरी 2015 10:30 (यूटीसी) को एके47 से लैस दो बंदूकधारियों ने इस्लाम समर्थक नारे लगाते हुए फ्रांसीसी अखबार शार्ली एब्डो के दफ्तर पर 
धावा बोला और 12 लोगों की गोली मार कर हत्या कर
दी जिसमें से दो पुलिस अफ़सर थे। नकाबपोश हमलावरों ने कथित तौर
पर एक कार अगवा कर ली और वे जल्द ही भाग निकले। उन्होंने
एक राहगीर को कुचल दिया और अधिकारियों पर
गोलियां चलाई। हमलावर एक स्वचालित रायफल कालशनिकोव और रॉकेट लॉंचर से लैस थे। हमलावर जोर-जोर से
कह रहे थे, "हमने पैगंबर का बदला लिया है" और "अल्लाहु अकबर" के नारे लगा रहे थे।

पत्रिका के संपादकीय विभाग के कर्मचारी

सन्दर्भ

श्रेणी:फ़्रांस
श्रेणी:2015 में आतंकवादी घटनाएं
वरणात्मक प्रजनन

right|thumb|300px|कृत्रिम वरण की सहायता से विभिन्न प्रकार के ट्यूलिप पैदा किये जाते हैं।
वरणात्मक प्रजनन (Selective breeding या artificial selection) से आश्य मनुष्य द्वारा अन्य पशुओं एवं पादपों का प्रजनन इस प्रकार करना कि पैदा होने वाले पशु या पादप में किसी विशेष गुण (ट्रेट) की प्राप्ति हो सके।

श्रेणी:प्रजनन
भिलाला

thumb|right|200px|बांसुरी बजाता हुआ एक भिलाला

भिलाला एक जनजाति है जो मध्य भारत में निवास करते हैं। 

इतिहास
इतिहास के अनुसार मान्धाता ओंकारेश्वर का शासन भील शासकों के अधीन था | उसके पश्चात धार के परमार राजवंश, मालवा के सुलतान एवं ग्वालियर के सिंधिया घराने से होता हुआ १८२४ में अंग्रेज़ों के नियन्त्रण में चला गया | अन्तिम भील शासक नाथू भील का यहाँ के एक प्रमुख पुजारी दरियाव गोसाईं से विवाद हुआ, जिन्होंने जयपुर के राजा को पत्र द्वारा नाथू भील के ख़िलाफ़ सहायता मांगी तब राजा ने उनके भाई एवं मालवा में झालर पाटन के सूबेदार भरत सिंह चौहान को भेजा और इस समस्या का समाधान निकला। चौहान वंश का शासन अधिक समय तक नहीं रहा  देवपाल ने चौहान राजा को मार दिया , उसके बाद ओम्कारेश्वर का शासन देवपल के पास आ गया , लेकिन देवपाल भी अधिक समय तक शासन नहीं कर पाया वह भील सेनापति द्वारा मार गया और एक बार पुनः ओम्कारेश्वर का शासन भीलों के पास आ गया, बाद में  ब्रिटिश राज के दौरान ओंकारेश्वर जागीर के रूप में राव परिवार के पास रहा |
 
राजपूताना के इतिहास में, भिल्लों ने महत्वपूर्ण भूमिका निभाई थी | मुगलों के ख़िलाफ़ हल्दीघाटी की लड़ाई में उदयपुर के महाराणा प्रताप को उनकी सैन्य सहायता प्रसिद्ध है। उनका गुरिल्ला युद्ध मेवाड़ की विजय में अकबर के लिए एक बड़ी चुनौती था। महाराणा प्रताप ने भोमट के राजा भीलराजा राणा पूंजा भील जी से सहयोग मांगा था। महाराणा प्रताप ने राज्य के प्रतीक में उन्हें एक प्रमुख स्थान देकर भिल्लों को सम्मानित किया जिसमें राणा प्रताप और भील योद्धा को मेवाड़ के राणा के शाही प्रतीक के दोनों तरफ खड़े दिखाया हैं।  

 भूतपूर्व भील रियासतों/ठिकाने/जागीर 

 भोपावर, मध्य भारत एजेंसी 
1) भरूड़पुरा : भौमिया राजा : ठाकुर उडीया सिंह (गद्दी - 1885) (भील- चौहान राजपूत से ) राजस्व- 6000, क्षेत्र - 56.98 Sq. Km.

2) मोटा बरखेरा : भूमिअ राजा :  ठाकुर नयन सिंह (गद्दी - 1919) (भील- चौहान राजपूत से) राजस्व- 25,000, क्षेत्र - 113.96 Sq. Km.

3) निमखरा, भौमिया, राजा दरीआओ सिंह (गद्दी  - 1889) (भील- चौहान राजपूत से, मूलतः मारवार से) राजस्व- 6000, क्षेत्र - 235.69 Sq. Km.

4) छोटा बरखेरा,  भूमिअ राजा :  ठाकुर मुगत सिंह (गद्दी - ?) (भील- चौहान राजपूत से) राजस्व- 18,000, क्षेत्र - 235.69 Sq. Km.

 वर्तमान 
भील एक प्रमुख है और यह अनुसुचित जनजाति के अन्तर्गत आते हैं,  क्योंकि भील शब्द की उत्पत्ति "बिल" से हुई है जिसकी उपजाति भिलाला , पटलिया है जिसका द्रविड़ भाषा में अर्थ होता हैं "धनुष" अर्थात धनुष चलाने वाला। यह एक हिन्द-आर्य भाषा है, ये लोग मुख्य रूप से खरगोन,खण्डवा,धार, झाबुआ बडवानी, निमाड कुछ मालवा अलिराजपुर/गुजरात छोटा उदयपुर, पंचमहल,दाहोद,/राजस्थान बांसवाड़ा,डोंगरपुर,चितोड़गड़ प्रतापगढ़  में भी रहते हैं।

उल्लेखनीय लोग
एकलव्य
राणा पूंजा
टंट्या भील
तगाराम भील
दिवालीबेन भील
मनसुख भाई वसावा
 राजा आशा भील 
राजा धन्ना भील
 राजा बांसिया भील
 राजा डूँगरीया भील
 राजा नाथू भील 
मनोहर भील 
शहीद भीमा नायक

 यह देखे 
भिलाला
भिलाला
 भील
नायक 
मालवा भील कॉर्प 
 मेवाड़ भील कॉर्प 
 नील माधव 
 मीणा 
 गोंड 

सन्दर्भ

श्रेणी:भारत की जनजातियाँ
जल संवर्धन

मदा  की अनुपस्थिति में फसलों को उगाने की प्रकिया जल संवर्धन कहलाती है। (PRASHANT SINGH)right|thumb|300px
right|thumb|300px

जल संवर्धन या हाईड्रोपोनिक्स (Hydroponics) एक ऐसी तकनीक है, जिसमें फसलों को बिना खेत में लगाए केवल पानी और पोषक तत्वों से उगाया जाता है। इसे 'जलीय कृषि' भी कहते हैं।

पौधे उगाने की यह तकनीक पर्यावरण के लिए काफी सही होती है। इन पौधों के लिए कम पानी की जरूरत होती है, जिससे पानी की बचत होती है। कीटनाशकों के भी काफी कम प्रयोग की आवश्यकता होती है। मिट्टी में पैदा होने वाले पौधों तथा इस तकनीक से उगाए जाने वाले पौधों की पैदावार में काफी अंतर होता है। इस तकनीक से एक किलो मक्का से पांच से सात किलो चारा दस दिन में बनता है, इसमें जमीन भी नहीं लगती है।

जल संवर्धन द्वारा हरा चारा उगाना

इस विधि से हरे चारे के उगाने के लिए सबसे पहले मक्के को 24 घंटे के लिए पानी में भिगोना होता है। उसके बाद एक ट्रे में उसे डालते हैं और जूट के बोरे से ढक देते हैं। तीन दिनों तक इसे ढके रखने पर उसमें अंकुरण हो जाता है। फिर उसे पांच ट्रे में बांट देते हैं। हर दो-तीन घंटे में पानी डालना होता है। ट्रे में छेद होता है, जितना पौधों को पानी की जरूरत होती है उतना पानी ही रुकता है बाकी पानी निकल जाता है।

यह तकनीक मेहनत भी बचाती है क्योंकि खेतों में काम करने के लिए काफी मेहनत की जरूरत पड़ती है, जबकि इस तकनीक में ज्यादा मेहनत की आवश्यकता नहीं रहती। ऐसे में फसलों की लागत कम रहती है तथा किसानों को अच्छा मुनाफा मिलता है। हाइड्रोपोनिक तकनीक से पौधों को ज्यादा आक्सीजन मिल जाती है और पौधे ज्यादा तेज गति से पोषक तत्वों को सोखते हैं। परंपरागत हरे चारे में प्रोटीन 10.7 फीसदी होती है जबकि हाइड्रोपोनिक्स हरे चारे में प्रोटीन 13.6 प्रतिशत होती है।

 बाहरी कडियाँ 

जल-कृषि (गूगल पुस्तक ; लेखक-स्वामी सत्यप्रकाश सरस्वती, डॉ शिवगोपाल मिश्र आदि)
हाईड्रोपोनिक्स हरा चारा उत्पादन तकनीक से बढ़ा मुनाफा

सन्दर्भ
{{टिप्पणीसूची}
}

श्रेणी:पशुपालन
केन्द्रीय पक्षी अनुसंधान संस्थान, बरेली

केन्द्रीय पक्षी अनुसंधान संस्थान (Central Avian Research Institute of India (CARI)) उत्तर प्रदेश में बरेली के पास इज्जतनगर में स्थित है। इसमें कुक्कुट विज्ञान से सम्बन्धित विविध विषयों पर शोध होता है। इसकी स्थापना १९७९ में हुई थी। यह भारतीय कृषि अनुसंधान परिषद के अन्तर्गत कार्य करती है।
thumb|350px|केन्द्रीय पक्षी अनुसंधान संस्थान, बरेली 

परिचय
भारतीय पशुचिकित्सा अनुसंधान संस्थान (आईवीआरआई) में 11 मार्च 1939 को 'पोल्ट्री रिसर्च' नाम से एक अलग इकाई खोली गई थी जिसे कुछ समय बाद एक अलग विभाग में बदल दिया गया। इसमें पोल्ट्री की प्रजातियों पर शोध होने लगा। यह संस्थान 70 के दशक में सबसे बड़े पोल्ट्री रिसर्च संस्थान के रूप में अपनी प्रतिष्ठा प्राप्त कर चुका है। यूनाइटेड नेशन डेवलपमेंट प्रोग्राम (यूएनडीपी) के सहयोग से ‘सेंटर ऑफ एक्सीलेंस इन पोल्ट्री साइंस’ की स्थापना हुई, तथा इंडियन काउंसिल आॅफ एग्रीकल्चर रिसर्च से 2 नवम्बर, 1979 को हरी झण्डी मिलने के बाद सेंट्रल एवियन रिसर्च इंस्टीट्यूट (सीएआरआई) खोला गया।

संस्थान में मुर्गी, टर्की और बटेर की प्रजातियों पर शोध होता है और पोल्ट्री के इस क्षेत्र में मास्टर डिग्री एवं डिप्लोमा कोर्स भी कराता है। मुर्गी पालन के लिए किसानों व ग्रामीण लोगों को प्रशिक्षण दिया जाता है। इस उल्लेखनीय कार्यक्रम के माध्यम से संस्थान ने हजारों लोगों को रोजगार उपलब्ध कराया है। जो लोग मुर्गी पालन के क्षेत्र में कार्य करना चाहते हैं, उन्हें संस्थान समय-समय पर अच्छे दिशा-निर्देशों के साथ-साथ प्रशिक्षण की सुविधा भी देता है। अब तक कुक्कुट पर शोध करने वाला यह देश का महत्वपूर्ण संस्थान है। संस्थान में मुर्गियों के लिए पोषक आहार तैयार करने के साथ-साथ बीमारियों से वचाने के लिए टीके व दवाइयाँ तैयार की जाती हैं। वर्ष में तीन बार लघु औद्योगिक प्रशिक्षण दिया जाता है, और समय-समय पर संस्थान के द्वारा लोगों को जागरूक करने के लिए मेले का आयोजन भी किया जाता है। यह संस्थान भारतीय पशु चिकित्सा संस्थान के परिसर में ही स्थित है और टर्की-पोल्ट्री के क्षेत्र में नित नये शोध करने के साथ-साथ इस दिशा में उल्लेखनीय कार्य करते रहने हेतु लगातार प्रयासरत है।

पिछले कुछ वर्षों के दौरान संस्थान में ऐसी विभिन्न प्रजातियाँ विकसित की गई हैं जिनमें मांस की वृद्धि तेजी से होती है और उनमें अंडा उत्पादन क्षमता का भी विकास किया गया है। अनेक प्रजातियां ऐसी विकसित की गई हैं जो सालभर में 300 से अधिक अंडे देती हैं। कई प्रजातियों में से एक हैं ‘कैरीप्रिया’ ब्रीड जिसका अंडा अच्छी किस्म का माना जाता है। ‘कैरी सोनाली’ प्रजाति की मुर्गी सुनहरे भूरे रंग के अंडे देती है, यह प्रजाति संस्थान में ही 1997 में विकसित की गई, यह पूरे साल में लगभग 280 अंडे देती हैं। ‘कैरी रेनब्रो’ नाम के रंगीन ब्रायलर को प्रमुख रूप से आहार के लिए विकसित किया गया है। मुर्गियों की इस प्रजाति का वजन बहुत तेजी से बढ़ता है।

बाहरी कड़ियाँ
 केन्द्रीय पक्षी अनुसंधान संस्थान, बरेली का जालघर

श्रेणी:भारत में अनुसंधान संस्थाएँ
श्रेणी:पशुपालन
झारखंड के लोकसभा निर्वाचन क्षेत्र

झारखंड के लोकसभा निर्वाचन क्षेत्रों की सूची :
 कोडरमा लोक सभा निर्वाचन क्षेत्र
 खूँटी लोक सभा निर्वाचन क्षेत्र
 गिरिडीह लोक सभा निर्वाचन क्षेत्र
 गोड्डा लोक सभा निर्वाचन क्षेत्र
 चतरा लोक सभा निर्वाचन क्षेत्र
 जमशेदपुर लोक सभा निर्वाचन क्षेत्र
 दुमका लोक सभा निर्वाचन क्षेत्र
 धनबाद लोक सभा निर्वाचन क्षेत्र
 पलामू लोक सभा निर्वाचन क्षेत्र
 राँची लोक सभा निर्वाचन क्षेत्र
 राजमहल लोक सभा निर्वाचन क्षेत्र
 लोहरदगा लोक सभा निर्वाचन क्षेत्र
 सिंहभूम लोक सभा निर्वाचन क्षेत्र
 हजारीबाग लोक सभा निर्वाचन क्षेत्र

सन्दर्भ

श्रेणी:झारखंड के लोकसभा निर्वाचन क्षेत्र
बोनस शेयर

350px| शेयर का उंच नीच।

 अर्थ ओर विवरण 
यह समकालीन शेयरधारकों को मुफ्त मे दिए जाने वाले शेयर हे। इस शेयर का प्रकाशन, शेयरधारक पहले से कितना शेयर रखते हे, इस पर आधारित हे। इससे एक कम्प्नी के शेयर की सन्ख्या अधिक हो जाती हे, लेकिन मूल्य अधिक नही होता। 
जब एक कम्प्नी की प्रति शेयर की कीमत अधिक होती हे तो, नए निवेशकों को शेय्र्र खरीदने मे तकलीफ होती हे। बोनस शेयर की माध्यम से प्रति शेयर की कीमत गिरती हे ओर इस कठिनाई दूर हो जाती हे। 

 उद्देश्य 
 अधिक पैसा निवेश करने के बिना, शेयर की स्न्ख्या बढ़ाने मे मद्द करती हे। 
 इससे लाभ भी ज़्यादा होती हे। 
 अधिक लाभांश देने के बदले एसे शेयर दिया जा सकता हे। 

 शर्तेँ 
बोनस शेयर का प्रकाशन की कुछ शर्तेँ एसे हे: 
 पर्याप्त अवितरित मुनाफा होना चाहिए।
 आर्टिकल ओफ अस्सोसिय्शन मे इसकी अनुमती होनी चाहिए। अगर नही हे तो, संशोधन लाना चाहिए। 
 सिर्फ फूल्ली पेड अप बोनस शेयर दी जा सकती हे। 
 निदेशक मंडल द्वारा उपयुक्त प्रस्ताव पारित किया जाना चाहिए।
 शेयरधारकों की औपचारिक मंजूरी सुरक्षित किया जाना चाहिए।
 किसी भुगतान चुकने मे चूक न की हो। 

 फायदे 
 कैश का संरक्षण।
 संविदात्मक प्रतिबंध से बचना। 
 कमतर् पूंजीकरण के लिए उपाय।
 शेयर मार्केट को 		बढ़ाना। 
 सिक्यूरिटियां की प्रज्ञ प्रकाशन।

 अलाभ 
 भविष्य मे लाभांश की दर कम हो सकती हे। 
 यह एक लम्बी प्रक्रिया हे। 
 स्पेक्यूलेशन की सम्भवना हे।

 प्रक्रिया 
 सुनिश्चित करे कि आर्टिकल ओफ अस्सोसिय्शन इसको अनुमति देती हे। 
 सुनिश्चित करे कि यह अधिकृत शेयर पूंजी की सीमा मे हे। 
 निदेशक मंडल की एक बैठक का आयोजन करे।
 प्रकाशन की अनुपात का निर्णय लिए। 
 रजिस्टर बंद करने की तारीख को मंजूरी करे। 
 शेयर बाजार को सूचित करे। 
 सदस्यों को सुचित करे। 
 शेयर बाजार से अनुमोदन हासिल करें। 
 भारतीय रिजर्व बैंक से अनुमोदन हासिल करें। 
 सद्स्यओ का नाम ओर उनको दी गई शेयर की लिस्ट बनाए। 
 समाचार पत्रो मे सार्वजनिक नोटिस प्रकाशित करे। 
 सदस्यो को आवंटन पत्र भेजे। 
 रजिस्टरार को ३० दिवस के अन्दर सभी जानकारी भेजे। 
 नए शेयर प्रमाणपत्र बनाए।

 स्रोत 
 कंपनी के नि: शुल्क अभयारण्य। 
 प्रतिभूति प्रीमियम 
 कापिटल रीडेम्प्शन रिस्रव

 २०१४ में बोनस शेयर प्रकाशित किए कुछ कंपनियों 
 मिन्दा कोर्प
 गोद्रेज इन्ड
 जे एम डी टेलीफिल्म्स
 एस आर एस रियल इन्फ्रा
 डेल्टान केबल्स्

सन्दर्भ
अनडुलेटर

right|thumb|300px|अनडुलेटर का योजनामूलक चित्र
right|thumb|300px|अनडुलेटर

अनडुलेटर (undulator) एक युक्ति है जो सिन्क्रोट्रान भण्डारण वलय में 'इन्सर्सन डिवाइस' के रूप में लगायी जाती है।इसमें द्विध्रुवी चुम्बक की आवर्ती संरचना होती है जो समय के साथ अपरिवर्ती (स्टैटिक) होती है। अनडुलेटर की लम्बाई की दिशा में चलने पर चुम्बकीय क्षेत्र तरंगदैर्घ्य  से प्रत्यावर्ती होता है (अपनी दिशा बदलता है)। अतः अनडुलेतर के भीतर के इस चुम्बकीय क्षेत्र से होकर जाने वाला इलेक्ट्रान दोलन करने के लिये बाध्य होता है और ऊर्जा का विकिरण करता है। 

अनडुलेटर द्वारा उत्पन्न विकिरण अत्यन्त तीक्ष्ण (intense) तथा एक पतली (नैरो) ऊर्जा बैण्ड के आस-पास केन्द्रित होता है। यह विकिरण इलेक्ट्रानों के कक्षीय समतल पर समांतरित (collimated) भी होता है। इस विकिरण को प्रयोगों के लिये अपने स्थान पर ले जाने के लिये बीमलाइनों से होकर ले जाया जाता है।

अनडुलेटर की क्षमता निम्नलिखित प्राचल से व्यक्त होती है:

सन्दर्भ

इन्हें भी देखें
हालबैच व्यूह (Halbach array)

श्रेणी:कण त्वरक
यारियां (२०१४ फ़िल्म)

यारियां (२०१४ फ़िल्म) एक भारतीय बॉलीवुड फ़िल्म है। जिसका निर्देशन दिव्या खोसला कुमार ने किया है। इसमें हिमांश कोहली निकोल फ़ारिया और रकुल प्रीत सिंह मुख्य किरदार निभा रहे हैं। इस फ़िल्म में इन सभी कलाकारों के साथ-साथ इसके निर्देशक की भी यह पहली फ़िल्म है। इस फ़िल्म के निर्माता भूषण कुमार और कृशन कुमार हैं। यह फ़िल्म 10 जनवरी 2014 को 1200 सिनेमाघरों में प्रदर्शित हुई।

और ये भी पढ़ें:- Fukrey 3 Movie review

 कहानी 
यह कहानी 5 मित्रों की हैं, जो एक ही महाविद्यालय में पढ़ते हैं। यह कहानी तब शुरू होती है, जब वह एक प्रतियोगिता में भाग लेते है। इसमें पाँच चरण होते हैं। पहला चरण गाना गाने का होता है। लेकिन इसमें उनके बनाए गए गाने को दूसरे प्रतियोगी चुरा लेते हैं। यह जानकर उन पाँच दोस्तों को क्रोध आता है। लेकिन वह अब गाने के लिए गाना क्या गायें? यह सोचते हैं और एक गाना गा देते हैं। लेकिन वह इस चरण में विफल हो जाते हैं। दूसरे चरण में चेस प्रतियोगिता होती है। चिकित्सालय में उनके दोस्त देबू अपने चोटों से उभर नहीं पाता और उसकी मृत्यु हो जाती है। उसके जाने के कारण वह सभी दोस्त दुःखी हो जाते है और तीसरे चरण की प्रतियोगिता हार जाते है। इसके पश्चात चौथा चरण दोनों ही बराबर रहते है। इसके पश्चात उन्हे पाँचवाँ और अंतिम चरण का प्रतियोगिता होता है। इसमें वे जीत जाते हैं और कहानी समाप्त हो जाती है।

 कलाकार 
 हिमांश कोहली (लक्ष्य)
 रकुल प्रीत सिंह (सलोनी)
 निकोल फ़ारिया (जिया)
 श्रेयस पोरुस परदीवाला (परदी)
 देव शर्मा (नील)
 जतिन सूरी (देबू)
 सेरह सिंह (जेनी)
 इवेलिन शर्मा (जन्नेत)
 सायली भगत (निक्की)
 दीप्ति नवल
 स्मिता जयकर (लक्ष्य की माँ)
 गुलशन ग्रोवर (महाविद्यालय का प्राचार्य)
 हेमंत पांडे (सलोनी के पिता)
 मनीष कुमार (जेनी का मित्र)
 यो यो हनी सिंह (बेटबेल्ली)

सन्दर्भ

बाहरी कड़ियाँ

श्रेणी:2014 में बनी हिन्दी फ़िल्म
अब्दुसमेट यिगीत

अब्दुसमेट यिगीत (जन्म:1978), नॉर्वे में रहने वाले एक कुर्द लेखक है। वह उत्तरी कुर्दिस्तान प्रांत में पैदा हुए थे। उन्होनें इतिहास और दर्शन का अध्ययन किया और कुर्द महाकाव्य पर कई पुस्तकों का लेखन किया हैं। वह कुर्द कुर्मांजी बोली पर लिखते हैं। उनकी पुस्तकें कुर्द संस्कृति, इतिहास, धर्म, परंपरा और पौराणिक कथाओं के विवरण के साथ आधुनिक कुर्द साहित्य का हिस्सा है।

सन्दर्भ

 बाहरी लिंक 
*[https://portal.dnb.de/opac.htm?method=simpleSearch&query=Abdusamet+yigit&sortOrderIndex=&cqlMode=true&hitnumber=   ड्यूश नेशनल लाइब्रेरी में अब्दुसमेट यजीत की किताबें]
श्रेणी:नॉर्वे
श्रेणी:1978 में जन्मे लोग
श्रेणी:कुर्द लेखक
श्रेणी:नॉर्वे के लोग
श्रीलंका के राष्ट्रपति

श्रीलंका के राष्ट्रपति जो श्रीलंका का सर्वोच्च नागरिक पद होता है। यह श्रलंका का शासन चलाता है। वर्तमान में श्रीलंका के राष्ट्रपति Ranil vikramasinghe हैं।

 श्रीलंका के राष्ट्रपति     
श्रीलंका के राष्ट्राध्यक्षों की सूची

 राष्ट्रपति 

 

№अध्यक्ष 
(जन्म मृत्यु)चित्रकार्यकालनिर्वाचितराजनीतिक संबद्धता
(नियुक्ति के समय)कार्यालय ले लियाकार्यालय छोड़ दिया1विलियम गोपालावा 
(1897-1981)22 मई 19724 फरवरी 19781972स्वतंत्र2जूनिअस रिचर्ड जयवर्धने
(1906-1996)4 फरवरी 19782 जनवरी
19891982यूनाइटेड नेशनल पार्टी3रानासिंघे प्रेमदास
(1924-1993)2 जनवरी
19891 मई
1993 1988यूनाइटेड नेशनल पार्टी4डिंगिरी बंदा विजीतुंगा
(1916-2008) 1 मई
1993 12 नवंबर
19941994यूनाइटेड नेशनल पार्टी5चन्द्रिका कुमारतुंगा
(1945)12 नवंबर
199419 नवंबर
20051994 , 1999श्रीलंका फ्रीडम पार्टी6महिन्दा राजपक्षे
(1945)19 नवंबर
20059 जनवरी
20152005 , 2010श्रीलंका फ्रीडम पार्टी7मैत्रिपाल सिरिसेना
(1951-) 9 जनवरी
201519 नवंबर
20192015श्रीलंका फ्रीडम पार्टी8गोतबया राजपक्षे
(1959-)19 नवंबर
2019—2019श्रीलंका फ्रीडम पार्टी

 देखें 

श्रीलंका के राष्ट्राध्यक्षों की सूची
श्रेणी:श्रीलंका के राष्ट्रपति
श्रेणी:राष्ट्रपति
जवाहरलाल नेहरू बंदरगाह

thumb|right|200px|जवाहरलाल नेहरू बंदरगाह
जवाहरलाल नेहरू बंदरगाह या न्हावा शेवा अरब सागर तट पर मुंबई के दक्षिण में स्थित एक प्रमुख बंदरगाह है। इसका निर्माण मुंबई बंदरगाह के यातायात के दबाव को कम करने के लिये किया गया है और मुख्य रूप से यहाँ मालवाहक जहाजों का आवागमन होता है। यह भारत का सबसे बड़ा कंटेनर बंदरगाह है।The biggest ports of India - Rediff.com Business . Business.rediff.com. अभिगमन तिथि: 10-01-2015.

सन्दर्भ

श्रेणी:महाराष्ट्र के बंदरगाह
श्रेणी:भारत की बंदरगाहें
महक चहल

महक चहल एक भारतीय नोर्वेयाई बॉलीवुड अभिनेत्री हैं। यह अब तक कई हिन्दी, तेलुगू, बंगाली, पंजाबी और नोर्वेयाई आदि भाषाओं में बनी फ़िल्मों में कार्य कर चुकी हैं। इसके अलावा कई धारावाहिकों में भी कार्य किया है। यह सबसे पहले सीआईडी नामक धारावाहिक में दिखीं जिसमें यह वांटेड फ़िल्म के प्रचार के लिए आईं थी। इसके पश्चात यह बिग बॉस के ५वें संस्करण में भी गईं और ८वे संस्करण में एक दावेदार के रूप में प्रवेश किया।

 फिल्में 
 वर्ष  फ़िल्म  पात्र  भाषा 2002  नीथों  शालिनी तेलुगू 2003  नई पड़ोसन  पूजा ल्येंगर  हिन्दी 2004  चमेली  गाना में  हिन्दी 2005  अंजान  मेनेका  हिन्दी 2006  दिल अपना पंजाबी  लिसा कौर  पंजाबी 2007  छोड़ों ना यार  गाना में  हिन्दी 2009  जय वीरू  गाना में  हिन्दी 2009 वांटेड  शाइना  हिन्दी 2009 मैं और मिसेज खन्ना  टिया रोबर्ट्स  हिन्दी 2009 मरेगा साला  पुजा  हिन्दी 2010  मुंबई कटिंग  अज्ञात  हिन्दी 2010  केडी  गाना में  तेलुगू 2011  यमला पगला दीवाना  गाना में "चमकी मस्त जवानी" हिन्दी 2012  बिक्रम सिंघा  गाना में  बंगाली 2013  जट्ट एयरवेज़  गाना में  पंजाबी
 धारावाहिक 
 वर्ष  धारावाहिक  पात्र  भाषा 2009 सीआईडी  वांटेड के प्रचार हेतु  हिन्दी 2011 बिग बॉस ५  स्वयं  हिन्दी 2011  फ्रीस्टेट  स्वयं  नोर्वेयाई भाषा 2012  कहानी कॉमेडी सर्कस की  स्वयं  हिन्दी 2014  बिग बॉस ८  स्वयं  हिन्दी
सन्दर्भ

बाहरी कड़ियाँ
 

श्रेणी:जीवित लोग
श्रेणी:हिन्दी अभिनेत्री
श्रेणी:भारतीय फ़िल्म अभिनेत्री
श्रेणी:1979 में जन्मे लोग
डर एट द मॉल

अंगूठाकार|डर एट द मॉल

डर एट द मॉल (हिन्दी:खरीदारी केंद्र में डर) एक भारतीय बॉलीवुड फ़िल्म है। जिसका निर्देशन पवन कृपलानी ने किया है। इसमें मुख्य किरदार में जिमी शेरगिल हैं। यह फ़िल्म २१ फरवरी २०१४ को सिनेमाघर में प्रदर्शित हुआ।

 कहानी 
यह कहानी एक मॉल की है, जहां कार्य करने वाले कुछ श्रमिकों के अज्ञात मौतों के कारण यह विवाद का कारण बना हुआ था की इस मॉल में कोई रहस्यमय ताकत है जो लोगों को मारता है। एक सुरक्षा अधिकारी के मौत के पश्चात वह पद रिक्त होने से वहाँ पर विष्णु (जिमी शेरगिल) उद्घाटन पार्टी की पूर्व संध्या पर मुख्य सुरक्षा अधिकारी की नौकरी के लिए आता है। उसे वह नौकरी मिल जाती है। उसके पद को संभालने के रात को ही एक सुरक्षा अधिकारी की भी मौत हो जाती है और विष्णु को पता चलता है की वहाँ को आत्मा है जो यह हत्याएँ कर रही हैं। इस कारण वह भूत की पहचान के बारे में सुराग खोजता रहता है।
वहाँ सभी एशिया के सबसे बड़े मॉल, उद्घाटन के लिए तैयारी करते है और रात को इसकी पार्टी होती है, जिसमें श्री मनचंदा अपने दोस्तों और सहयोगी के साथ वहाँ आता है। इसी के साथ-साथ उन लोगो के बच्चे भी आए रहते है। वह उन बच्चों को लक्षित करता है और मार डालता है।

जब उस रात सभी को यह पता चलता है तब तक अन्य सभी लोग उस पार्टी से चले गए रहते है और केवल मॉल के प्रबन्धक, उसके साथी आदि लोग ही रहते और सारे दरवाजे बंद हो जाते। उनमें से कोई भी बाहर नहीं आ पाता। इसके पश्चात छः आत्माएँ उन सभी का पीछा कर कर के मारते रहते है। और तभी एक आत्मा विष्णु के पास आता है और उसे अपने कुछ समय पीछे के समय के बारे में याद करने कहता है। इसके पश्चात वह अपने पिछले कई वर्ष पहले, जब वह छोटा था। तब के समय को याद करता है।

तब उसे याद आता है की उसका नाम अर्जुन था और वह एक अनाथालय में रहता था। जिसे मॉल के मालिक और उसके कुछ साथियों ने मिलकर जला दिया था। तब वह सभी लोग भी जिंदा जल गए और आत्मा बन गए लेकिन अर्जुन वहाँ से भाग निकलने में सफल रहा। लेकिन चोट के कारण अपना याददाश्त खो दिया था। उसके याद आने के पश्चात वह उन आत्माओं से कहता है की वह उस समय हुए घटना में शामिल सभी लोगों को मार चुके हैं। इसके अलावा अन्य सभी निर्दोष है और इसके पश्चात वह सभी आत्माएँ सभी दोषी लोगों को मारने के पश्चात उन निर्दोष लोगों को छोड़ देते हैं और सारे मॉल के दरवाजे खुल जाते है। इसी के साथ कहानी समाप्त हो जाती है।

 कलाकार 
 जिमी शेरगिल (विष्णु शर्मा/अर्जुन)
 नुशरत भरूचा (अहना मंचन्दा)
 आरिफ़ ज़कारिया (आलोक मंचन्दा)
 आसिफ बसरा (जावेद खान)
 निवेदिता भट्टाचार्य (तिसचा)
 विक्रम राज भारद्वाज (केडी)
 श्रद्धा कौल (नून माडेलीन)
 नीरज खेत्रपाल (साहनी)
 यौशिका वर्मा (मंडी)
 अनदया शर्मा
 गीत शर्मा (नानौ)
 प्रमोद पाठक (राणा)
 नीरज सूद (राजेंद्र)
 कार्लोट देस्मोंद
 राहुल मिश्रा
 विशाल जेठवा
 दनिश अख्तर
 अमित रॉय
सन्दर्भ

बाहरी कड़ियाँ
 

श्रेणी:2014 में बनी हिन्दी फ़िल्म
दीपावली (जैन)

thumb|right|जल मंदिर, पावापुरी

जैन समाज द्वारा दीपावली, महावीर स्वामी के निर्वाण दिवस के रूप में मनाई जाती है। जैन ग्रथों के अनुसार महावीर स्वामी (वर्तमान अवसर्पिणी काल के अंतिम तीर्थंकर) को चर्तुदशी के प्रत्युष काल में मोक्ष की प्राप्ति हुई थी। चर्तुदशी का अन्तिम पहर होता है इसलिए जैन लोग दीपावली  अमावस्या को मनाते है। संध्या काल में तीर्थंकर महावीर के प्रथम शिष्य गौतम गणधर को केवल ज्ञान की प्राप्ति हुई थी। अतः अन्य सम्प्रदायों से जैन दीपावली की पूजन विधि पूर्णतः भिन्न है।

 दीपावली 
दीपावली शब्द से संबंधित शब्द, "दीपलिक" का सबसे पुराना संदर्भ आचार्य जिनसेन द्वारा लिखित हरिवंश-पुराण में मिलता है: 

ततस्तुः लोकः प्रतिवर्षमादरत् प्रसिद्धदीपलिकयात्र भारते |
समुद्यतः पूजयितुं जिनेश्वरं जिनेन्द्र-निर्वाण विभूति-भक्तिभाक् |२० |

हिंदी अनुवाद: देवताओं ने इस अवसर पर दीपक द्वारा पावानगरी (पावापुरी) को प्रबुद्ध किया। उस समय के बाद से, भारत के लोग जिनेन्द्र (यानी भगवान महावीर) के निर्वाणोत्सव पर उनकी की पूजा करने के लिए प्रसिद्ध त्यौहार "दीपलिक" मनाते हैं।

निर्वाण लड्डू
इस दिन, कई जैन मंदिरों में निर्वाण लाडू चढ़ाया जाता है। लड्डू गोल होता है, जिसका अर्थ होता है जिसका न आरंभ है न अंत है। अखंड लड्डू की तरह आत्मा होती है, जिसका न आरंभ होता है और न ही अंत। लड्डू बनाते समय बूँदी को कड़ाही में तपना पड़ता है और तपने के बाद उन्हें चाशनी में डाला जाता है। उसी प्रकार अखंड आत्मा को भी तपश्चरण की आग में तपना पड़ता है तभी मोक्षरूपी चाशनी की मधुरता मिलती है।

मोक्ष लक्ष्मी
जैन धर्म में लक्ष्मी का अर्थ होता है निर्वाण और सरस्वती का अर्थ होता है केवलज्ञान, इसलिए प्रातःकाल जैन मंदिरों में भगवान महावीर स्वामी का निर्वाण उत्सव मनाते समय भगवान की पूजा में लड्डू चढ़ाए जाते हैं।
भगवान महावीर को मोक्ष लक्ष्मी की प्राप्ति हुई और गणधर गौतम स्वामीजी को केवलज्ञान रूपी सरस्वती प्राप्त हुई, इसलिए लक्ष्मी-सरस्वती का पूजन दीपावली के दिन किया जाता है। लक्ष्मी पूजा के नाम पर रुपए-पैसों की पूजा जैन धर्म में स्वीकृत नहीं है।

इन्हें भी देखें
जैन नववर्ष

सन्दर्भ

http://www.jaingolalariya.org/articledetail.php?url=-

श्रेणी:दीपावली